Kamu bisa jelasin ke aku soal Cerucuk Volta dalam bahasa melayu?

Cerucuk Volta (, ) adalah suatu binaan berupa beberapa sel Galvani yakni dua jenis logam yang berbeza digandingkan bertimbun dan dipisahkan dengan suatu batasan diiisi bendalir elektrolit sehingga menghasilkan suatu tindak balas kimia menghasilkan arus yang teralir antara kedua-dua bahan ini menjana tenaga terkandung dalamnya sendiri.

Cerucuk ini diciptakan pada tahun 1799 oleh Alessandro Volta, seorang saintis Itali berdasarkan penemuan dalam uji kaji dibuat Luigi Galvani terhadap sepasang kaki katak dipotong yang mengejang lenting apabila disentuh dua jenis logam; penerangan mengenai cerucuk atau "tiang" (colonne) ini diterbitkan dalam suatu surat berbahasa Perancis kepada Persatuan Diraja di London pada tahun 1800.

Penerokaan yang dibuat terhadap memahami cerucuk ini mencetuskan banyak penemuan yang saling berkaitan dalam bidang elektrik: antara yang utama adalah elektrolisis (oleh William Nicholson dan Anthony Carlisle tahun 1800) serta pemerolehan unsur kimia tulen (seperti natrium, kalium, kalsium dan sebagainya dilakukan Humphry Davy 1807 hingga 1808). Malah, binaan cerucuk ini dilihat sebagai rekaan duluan kepada bateri yang dihasilkan pada hari ini.